Ierster pechtinghen van henricken ylkarts begrepen vander daet xii dage
in merte ano lxix dat inhouden met gaders den voirs twee stucken
den voirs arnoldo toebehoirende zijn Te houden te hebben ende te
wynnen van halfmerte naistcomen eenen tmijn van neghen jaen lang
deen na dander zonder middel volgende Tvoirs wynhof met der
weyden vanden boegairde beemden eeusselen Elcx jairs om xxv
clinckairts tstuck te xiiii stuvs tste mertensmisse te betalen den
vors arnoldo den voirs tmijn duende Ende de voirs lande om de
helicht vanden coirne ende vruchten dair op wassende De welke de wyne
sal doen afdoen hanthen ende vynden en arnold helicht als die bijde
gheven die hij dair toe ordineert gedeilt sal wesen vuen inde schuere
opte hofstad t straten en den ghenen die arnoldus dtoe en oic tot
te hulpen bynden schict sal de wynne den montcost gheven It de
wynne en sal den boegairt niet moegen etten met horenvee van dat
dooft beghind te rysen tott vollesen es It de voirs arnold sal zijn
helicht vanden vruchten op zijnen last doen derschen en hebben coren
en crinsen en de wyn dairaf caff en stroe tot ettinghen ende
mest te maken It de wyn sal moegen afhouwen opte voirs goede
alle verdroeghde willighen zettende voer elke twee poten vanden
selven arde en die bevreed houden en daenboven jairlicx opt vors
goed planten xxv poten willighen oft poyelen It de wynne sal
t nanster schaden moegen truncken opte selve goede willigen ende popelen
ten behoirliken tijde om de goede mede te bevreden en niet voird ende
dat altijt voer halfmerte behoudende van dien den afvall tot zijnder
berringhen behoef Oic sal de selve wyn ten behoirliken tijde ende
gedeilden houwen moegen truncken tot zijnder berringhen behoef t
mister schaden trunckeycken en haghen aende selve goede staende
zonder de goede tontvredene te weten telker plaetsen van dien bynnen
den tmijne van zess jairen eens uutgenomen den houtwas vande bloke
geheten de grote heyde dair inne de wyn gheen recht hebben en sal
en de wyn sal de grechten beleggen als hij zijn berringhe maict om
den vrede te houden en de selve grechten verlieffen ten meesten
pfijte vanden vrede It de wyn sal hebben de helicht vand thienden
van wesemale als de voirs arnold die vanden abdt van everbode
sal moegen hebben voldoende de helicht vanden laste vanden innemene
gelijc den anden dien de vors arnoldus dander helicht laten sal Alsoe
dat de vors arnoldus vander selver helicht gheen schade hebben en sal